Révész Zoltán Bálint

éves beszámoló

a 2019-2020 évben végzett munka alapján

Általános HK-s teendők



* Részt vettem a HK rendszeres és rendkívüli ülésein
* Részt vettem:
  + 36 HK ülésen
  + 3 Kari Tanácson
  + 2 PR Munkacsoport ülésen
  + 3 Tanulmányi Munkacsoport ülésen
  + 5 Villamosmérnök Szakbizottság ülésen
  + 2 Mérnökinformatikus Szakbizottság ülésen
  + 3 Minőségbiztosítási Bizottság ülésen
  + 1 Erasmus ülésen
  + Különböző workshopokon
    - Jutalmazással kapcsolatban
    - Gólyakörtével kapcsolatban
    - PR workshopokon
  + Ügyeletet tartottam 16 alkalommal (általános és pályázati)
* Válaszoltam hallgatói kérdésekre levelezőlistákon, személyesen, illetve egyéb közösségi médiumon.

Poszttal kapcsolatos teendők



* 2019. április és 2019. szeptember között a pályázati referens pozíciót töltöttem be. Ebben az időszakban az előző pályázati referens segített betanulni a feladatokba.
* Ebben az időszakban én ügyeltem azért, hogy a havi rendszerességű Képviseleti és Közéleti, illetve az időszakos pályázatok dokumentációja időben elkészüljön.
* Lebonyolítottuk a 2018/19 tavaszi és 2019/20 őszi félévben leadott Konzultáció, Utazási és Konferencia, Digitális segédanyag és Khan Academy öszdöndíj pályázatokat. Pályázat leadás előtt ügyeleteket tartottunk, átnéztük a pályázatok helyességét, elbíráltuk a pályázatokat, az eredményeket publikáltuk, majd végül elkészítettük az egyes pályázatokhoz tartozó dokumentációt.
* Részt vettem a Kar Kiváló Oktatója és Kar Kiváló Fiatal Oktatója pályázatok folyamatában. A beérkezett hallgatói ajánlásoknál figyelembe vettem, hogy az ajánlott oktató megfelel-e az adott pályázat követelményeinek, majd szavazást indítottam. A szavazás lezárta után felkértük a Budavári Schönherz Stúdiót, hogy készítsen riportot a nyertesekkel, illetve a nyerteseket meghívtuk a félév végi Ünnepi Kari Tanácsra.

Tanulmányi munkacsoportban elvégzett feladatok



* Tanulmányi bizottságokban képviseltem a HK-t, illetve a bizottsági üléseken történtekről tájékoztattam a Munkacsoportot.
* Elindítottam a Digitális segédanyag portál projektet.
  + A projekt célja, hogy egy olyan weboldal készüljön el, ami összefogja a különböző tantárgyakhoz az elkészült digitális segédanyagokat (jegyzet, kép, hang, videó).
  + Mivel a projekt nemrég indult, így csak az elvégzendő feladatokat gyűjtöttem össze, lényeges előrehaladás a következő évben várható.

Pályázati munkacsoportban elvégzett feladatok



* Részt vettem 2019/20 őszi és a 2019/20 tavaszi Villanykari Közösségi és Kari BME Ösztöndíj pályázatok lebonyolításában.
  + A pályázatok leadása előtt rendszeresen ügyeletet tartottam, hogy a pályázó hallgatók le tudják adni adatlapjaikat, illetve esetleges kérdéseiket személyesen is fel tudják tenni.
  + A pályázati anyagok, dokumentumok helyességét ellenőriztem.
  + A tavaszi félévben aktívan részt vettem mindkét pályázat bírálásán.
  + A Munkacsoporttal közösen készítettük el a pályázatok dokumentációját, illetve az eredményeket közzétettük a HK honlapon.

Juttatási Bizottságban elvégzett feladatok



* A nyári időszakban részt vettem a szociális pályázatot bírálók felkészítésén.
* Sikeres bírálói vizsgát tettem.

Saját projektek, eseti feladatok



* A Tisztújításra én szerveztem meg az indulók fotózását. Erre meghívtuk az újonc HK-sainkat és a tanácsadókat is, hogy a róluk készült képeket megjeleníthessük a HK honlap Képviselők oldalán.
  + Ezeket a fotókat a HK-sok a Tisztújításon, Szociális pályázatot bírálói szavazáson, HK tablón, HK honlapon, illetve közösségi médiában tudják felhasználni.

Egyéb feladatok



* Az év folyamán számos HK-s rendezvényen vettem részt, ezek röviden:
  + a 2019-es tavaszi HK tábor
  + csapatépülések, belsős rendezvények
  + a 2020-as HK ZH

Rövid szöveges értékelés a féléves munkámról



Az elmúlt egy évben rengeteg HK-s feladatot ismerhettem meg. Igyekeztem minden döntésemet úgy meghozni, hogy azzal hallgatótársaim érdekeit szolgáljam. Köszönöm a hallgatóknak, hogy megbíztak bennem, és kérdéseikkel hozzám is fordultak, melyeket legjobb tudásom szerint próbáltam megválaszolni. Sokat segített munkám során, hogy ebben az évben egy nagyon jó közösség alakult ki a HK-sok körében, és egymásra is oda tudtunk figyelni. Külön örülök annak, hogy megtapasztalhattam az oktatókkal való közös munkát a különböző Szakbizottságokban, mivel minden feladatuknál figyelembe vették a hallgatók véleményét, azaz úgy nem született döntés, amíg a HK ki nem fejtette a véleményét az adott témával kapcsolatban. Ez ráébresztett arra, hogy mennyire fontosak a bizottsági munkák, és hogy itt a továbbiakban is szeretném képviselni a hallgatóságot. Az eddig szerzett tapasztalattal és tudással felvértezve remélem egy még aktívabb HK-s évnek vághatok neki.